PLUS บวกแรง 7% มั่นใจรายได้ปี 65 นิวไฮทะลุ 1.5 พันล้าน-เคาะเป้า 11.40 บ.
PLUS บวกแรง 7% มั่นใจรายได้ปี 65 นิวไฮทะลุ 1.5 พันล้าน รับออเดอร์ทะลัก แนะถือโบรกเคาะเป้า 11.40 บาท
PLUS บวกแรง 7% มั่นใจรายได้ปี 65 นิวไฮทะลุ 1.5 พันล้าน รับออเดอร์ทะลัก แนะถือโบรกเคาะเป้า 11.40 บาท
3 ม.ค. 2566

ผู้สื่อข่าวรายงานว่า วันนี้ (3 ม.ค.66) ราคาหุ้น บริษัท โรแยล พลัส จำกัด (มหาชน) หรือ PLUS ณ เวลา 15:51 น. อยู่ที่ระดับ 9.00 บาท บวก 0.60 บาท หรือ 7.14% สูงสุดที่ระดับ 9.00 บาท ต่ำสุดที่ระดับ 8.45 บาท ด้วยมูลค่าการซื้อขาย 77.37 ล้านบาท

โดย นายพลแสง แซ่เบ๊ กรรมการผู้อำนวยการ PLUS ระบุว่า ภาพรวมธุรกิจปี 65 ตั้งเป้ารายได้ไว้ที่ 1,500 ล้านบาท เติบโต 50% จากปีก่อน ยังคงเป้าหมายตามแผน เนื่องจากสัญญาณการฟื้นตัวที่ดีหลังสถานการณ์การแพร่ระบาดของเชื้อไวรัส COVID-19 ผ่อนคลาย ภาพรวมการบริโภคในประเทศ และการส่งออกคึกคัก ส่งผลให้มีคำสั่งซื้อกลับเข้ามารับความต้องการผู้บริโภคเริ่มกลับเข้าสู่ภาวะปกติ ซึ่งบริษัทฯ มีแผนขยายธุรกิจไปยังกลุ่มประเทศใหม่มากขึ้น และลงทุนในระบบเทคโนโลยีและเครื่องจักรเพิ่มเติม เพื่อขยายตลาดใหม่สอดรับเทรนด์อุตสาหกรรมอาหารและเครื่องดื่มที่จะเติบโตในอนาคต
บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า กำไรสุทธิในงวด 9 เดือน ปี 65 มากกว่าประมาณของเราทั้งปี ซึ่งกำไรในไตรมาส 4/65 จะผลักดันให้เป็นกำไรที่เหนือคาด อย่างไรก็ตามเนื่องจาก PLUS เป็นบริษัทขนาดเล็กอัตราการเติบโตมีการพึ่งพากับตลาดใหญ่จากสหรัฐเป็นหลัก ซึ่งเป็นความเสี่ยงหลักที่ความผันผวนของตลาดสหรัฐจะมีผลต่อยอดขายและกำไร ในอนาคต ดังนั้นยังยืนคำแนะนำถือที่ราคาเหมาะสม 11.40 บาท
 